Esikhathi esithile esadlula, yize noma njalo ngangithola intshisekelo kanye nomhlomulo lapho udade engangisebenza naye abelana nami ukukhanyiseleka akutholile ngenkathi edla futhi ephuza izwi likaNkulunkulu, ngangiphinde futhi njalo ngibe nomuzwa wokuthi uyabukisa. Ngangiye ngizicabangele ngithi, “Uma ngimphendula manje ave ngizobe ngivumelana naye kukho konke? Ngaleyo ndlela, ngeke na ngibukeke njengomncinyane kunaye?” Ngenxa yalokho, nganqaba ukuveza eyami imibono noma ukuphawula uma sixoxa nganoma yimiphi imicabango ayabelana nami ngayo. Kwathi ngokunye, udadewethu, ethole ukukhanyiseleka ngokudla nokuphuza indima ethile yezwi likaNkulunkulu, wabona ukuthi kwakukhona okungalungile ngesimo sethu futhi wangibuza ukuthi ngingathanda na ukuhlanganyela naye sixoxe ngaleyo ndima yezwi likaNkulunkulu. Uthe nje eqeda kungicela, yonke le micabango nemizwa yomhawu yavuka yema ngezinyawo: “Ufuna nje ukufakaza kuwena, ufuna umuntu ozokulalela ngenkathi ushumayela. Ngingahlanganyelelani ngixoxe nawe?” Ngaze ngabalekela nomhlangano okwakufanele sibe nawo ukuze nje kungadingeki ngimlalele. Emva kwesikhashana, ngangizwa nginomthwalo omkhulu enhliziyweni yami, ngangazi ukuthi kwakukhona okungalungile esimweni sami, kodwa ngingakwazi ukucabanga indlela elungile yokusombulula le mpi engaphakathi kimina. Into engangingayenza nje ukuzinikela ngokugcwele emisebenzini yami, ngidle futhi ngiphuze izwi likaNkulunkulu, ngiphinde ngicule amahubo ukuze ngizithikazise kule mizwa engemihle. Noma kunjalo, noma nini lapho kwakufanele ngibhekane nesimo leso, leyo nkohlakalo efanayo yayivuka ime ngezinyawo enhliziyweni yami—izinto zaziya ngokuya ziba zimbi, zingabi ngcono—futhi ngangingazi nokuthi ngangizokwenzani ngalokhu.